Univerzitet

Fakultet

Studijski program

Jesmo li svi isti ?

Identifikacija mogućih prediktora socijalne distance prema etničkim manjinama

Predmet:

Nastavnici:

Izjava o validnosti rada

Potvrđujemo svojim potpisima da nismo pokušali da tuđi rad predstavimo kao svoj, osim na mjestima gdje je to izričito naznačeno, kao i da nam je poznato da ćemo u slučaju plagijata biti isključeni sa daljih studija. Poznato nam je i da Fakultet ima sva prava da raspolaže našim radom.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podgorica, decembar 2017.**

**Teorijski uvod**

U državama koje u okviru istih granica obuhvataju veoma heterogeno stanovništvo problem prihvatanja različitih manjinskih etničkih grupa je veoma važno pitanje koje se nikad ne sme zapostaviti. U tom smislu veoma je bitno utvrditi adekvatan konstrukt preko koga će se ovakvo problemsko pitanje uspešn istražiti. Pojam socijalna distance koji je u nauku uveo američki sociolog Park, dalje je razradio njegov sunarodnik psiholog Bogardus (1925) koji je i definisao i konstruisao skalu socijalne distance. Pod konstruktom socijalna distance podrazumevamo stepen bliskosti u socijalnim odnosima koji osoba prihvata u odnosu na pripadnike drugih socialnih grupa ( Petz, 1992 ) i ona se predstavlja kontinuumom koji ide od intimnih i toplih, preko ravnodušnih pa sve do neprijateljskih. Sam objekat stava se ispituje skalom procene, a njom mogu biti obuhvaćene najrazličitije manjinske grupacije. Sam Bogardus je formirao skala definisući sedam različitih vrsta socijalnog odnosa počevši od najintimnijih kao što je odnos bliskog srodstva putem braka, pa gradacijski sve veoma neprijateljskih kao što je na primer isključenje iz zemlje ( Bogardus prema Puhalo, 2003). U ovom istraživanju socijalna distance će biti kriterijumska varijabla koju ćemo pokušati da objasnimo preko niza prediktora.

Sidanius i Prato (1993) uvode koncept socijalno dominantne orijentacije (SDO) koji je usko povezan sa predrasudama i etnocentričkim stavovima prema manjinama i obeleženim grupama. SDO se definiše kao generalna orijentacija stavova prema odnosima između grupa, odražavajući da li pojedinac želi da ovi odnosi budu jednaki ili hijerarhijski ( Prato prema Duckitt and Sibley. 2007 ). Samo srž ovog konstrukta čini stepen do koga pojedinac želi da grupa kojoj on pripada dominira i bude superiorna u odnosu na ostale grupe. U istraživanju Sidaniusa i saradnika (1994) potvrđena je hipoteza o povezanosti SDO i etničkih predrasuda i dobijena je statistički značajna prilično jaka povezanost ( r = 0.55 p < 0.01). Sličan nalaz je dobijen u kada je reč i rasističkim predrasudama ( Katz and Hass, 1988.) gde je dobijena nešto niže ali takođe pozitivna korelacija ( r = 0.30, p < 0.01 ). Generalno gledano dobijaju se prilično stabilni rezultati kada se utvrđuje povezanost SDO sa razlicitim merama etničkih i rasnih predrasuda.

Empatija je konstrukt koji predstavlja jednu od bazičnih komponenti interpersonalnih odnosa u različitim socijalnim kontekstima. On predstavlja složeni kognitivno – afektivni fenomen doživljavanja (afektivna komponenta) i razumevanja (kognitivna komponenta) svesnih i nesvesnih stanja druge osobe i baziran je na sposobnosti da se saznaju tuđa iskustva (Vukosavljević – Gvozden, 2002.).U istraživanju u Australiji su dobijeni rezultati da postoji negativna korelacija (r = - 0.63, p < 0.05 ) između skora na skali empatije i stavova prema nacionalnim manjinama (Pedersen, A., Beven, J.P. , Walker, I. and Griffiths, B. 2004.). Stoga će empatija biti jedan od prediktora u ovom istraživanju.

Religioznost je treća i poslednja prediktorska promenljiva uz pomoć koje ćemo pokušati da objasnimo variranje kriterijumske varijable. Prema Allport- ovoj teoriji, religioznost se prepoznaje kroz dve dimenzije, intrinstičku i ekstrinstičku religioznost. Osobe sa ekstrinstičkom orijentacijom su sklone da religiju koriste za svoje sopstvene ciljeve, kao što su obezbeđivanje sigurnosti i utehe, socijabilnosti i skretanja misli, statusa i samoopravdanosti (Allport and Ross, 1967.). Intrinstičku orijentaciju imaju osobe koje svoj vrhunski motiv pronalaze u religiji, te da sve svoje druge potrebe ma koliko one bile snažne, smatraju manje značajnim i teže da ih dovedu u harmoniju sa religijskim uverenjima. Povezanost ekstrinstičke religoznosti i rasnih i etničkih predrasuda dobijena je u mnogim istraživanjima. Jedno takvo je meta-analiza koja je za temu imala ispitivanje povezanosti dimenzija religioznosti sa raznim vrstama predrasuda (Donahue, 1985.). U delu koji se bavi povezanošću sa etničkim i rasnim predrasudama obuhvaćeno je 9 istraživanja sa ukupnim uzorkom od 1891 ispitanika dobijena je prosečna povezanost od r = 0.34 između ekstrinzičke religioznosti i raznih oblika predrasuda, dok je kod intrinstičke pronađena tek neznatna negativna korelacija koja iznosi r = - 0.05. Za namene ovog istraživanja, a shodno predhodno iznetim rezultatima ekstrinstička religioznost će biti treći prediktor preko koga ćemo pokušati da predvidimo kriterijmsku varijablu.

Pored tri prediktorske varijable u istraživanje će biti uključeni i socio-demografski podaci pol, uzrast i stepen obrazovanja. U istraživanju koje je sprovedeno u Hrvatskoj ( Blažević Simić, 2011.) nađene su statistički značajne razlike u skoru na skali socijalne distance između učenika muškog i ženskog pola. Naime ispitanice su pokazale niži stepen socijalne distance prema većini grupacija za naše istraživanje posebno interesantne nacionalne manjine Albanaca, Mađara, Bošnjaka i Hrvata. Pored varijable pol, a u cilju eksploracije u istraživanje će biti uključene varijable uzrast ispitanika i stepen obrazovanja.

**Cilj istraživanja**

Cilj ovog istraživanja je utvrditi prema kojoj nacinalnoj manjini državljanji Srbije imaju najveću socijalnu distance kao i identifikovati moguće prediktore socijalne distance prema nacionalnim manjinama, te utvrditi u kojoj meri ponuđeni prediktori mogu objasniti varijansu kriterijumske varijable.

**Varijable**

1. Kriterijumska - Skor na skali socijalne distance (numerička, intervalna)
2. Prediktorske - a) Skor na skali socijalno dominantne orijentacije (numerička, intervalna)

 b) Skor na skali empatije (numerička, intervalna)

 c) Skor na skali religioznosti (numerička, intervalna)

1. Kontrolne - a) Pol ispitanika ( kategorička, nominalna)

 b) Starosti ispitanika (numerička, racio)

 c) Obrazovanje (numerička, intevalna)

**Hipoteze**

 **H1** Rezultati istraživanja ( Pratto, Sidanius, Stallworth, Malle. 1994.) pokazali su da postoji značajna povezanost između socijalno dominantne orijentacije i etničkih predrasuda. Stoga očekujemo da će ispitanici koji imaju viši skor na skali socijalno dominantne orijentacije imati i više skorove na skali socijalne distance, odnosno da će pokazati veći stepen odbacivanja etničkih grupa.

 **H2** Shodno rezultatima istraživanja (Pedersen, Beven, Walker, and Griffiths. 2004.) gde je visoka negativna korelacija između skora na skali empatije i stavova prema nacionalnim manjinama, očekujemo da će u našem istraživaju ispitanici koji imaju visok skor na skali empatije demonstrirati nizak stepen odbacivanja nacionalnih manjina, na skali socijalne distance, shodno svojoj većoj sposobnosti da se i na kognitivnom i na afektivnom nivou stave u položaj druge osobe.

 **H3** Osobe koje imaju veći skor na ekstrinzičkoj religioznosti pokazaće veći stepen odbacivanje nacionalih manjina, upravo kao što pokazuju rezultati meta-analize (Donahue, 1985.)

 **H4**  Ispitanici ženskog pola će imati niže skorove na skali socijalne distance nego ispitanici muškog pola, kao što je potvrđeno u istraživanju koje je sprovedeno na srednjoškolcima u Hrvatkoj ( Blažević Simić 2011. )

 **H5**  Ispitanici muškog pola će imati više skorove na skali socijalno dominantne orijentacije, budući da muškarci pokazuju veću kolektivnu međuzavisnost, što znači da su više usmereni na svoju pripadnost grupama, u odnosu na žene, koje su više usmerene na svoje bliske odnose (Aronson, Vilson, Akert , 2013) . Istraživanje rodnih razlika u socijalnoj dominantnoj orijentaciji pokazuje da muškarci imaju veće skorove nego žene ( Pratto, Sidanius, Stallworth, Malle. 1994.)

 **H6** Shodno ukupnosti svih iznetih nalaza očekujemo da će najveći deo variranja kriterijumske varijable objasniti model koji se sastoji od prediktora – pol, socijalno dominantna orijentacija, i empatija i ekstrinstička religioznost. Muškarci koji imaju visok skor na skali socijalno dominante orijentacije, nizak na skoru empatije, a visok na skali ekstrinzičke religioznosti, pokazaće najmanji stepen prihvatanja odnosa sa nacionalnim manjinama

**Metodološki deo**

Opšti metod koji će se koristiti je korelaciono – regresioni metod

**Tehnike prikapljanja podataka**

Svi neophodni podaci će biti prikupljeni skalama procene. Za kriterijumsku varijablu koristiće se skala procene konstruisana za potrebe istraživanja. Za prediktorske varijable empatija i socijalno dominantna orijentacija koristiće se postojeće preuzete skale procene, prevedene sa srpski jezik, dok će za varijablu religioznost biti konstruisana skala procene shodno namenama i ciljevima istraživanja.

**Operacionalizacija varijabli**

Skala socijalna distance će biti konstruisana za potrebe istraživanja. Socijalna distanca će biti procenjivana prema etničkim skupinama Albanaca, Hrvata, Mađara, Roma i Bošnjaka. Odnosi koji će biti korištćeni su: “ Da vam bude komšija”, “ Da vam bude nadređeni na poslu”, “ Da bude predsednik vaše države”, “ Da vam bude momak/devojka”, “ Da vam bude muž/žena”

 Skor na skali empatije – Instrument za merenje skora na prediktoru empatija biće preuzet i preveden na srpski jezik ( EQ scale; Allison, Baron-Cohen, Wheelwright, Stone, Muncer. 2004. )

 Skor na skali socijalno dominantne orijentacije – Instrument za merenje skora na prediktoru socijalno dominantne orijentacije će biti preuzet i preveden na srpski jezik ( SDO scale; Pratto, Sidanius, Stallworth, Malle. 1994.)

 Skor na skali ekstrinzičke religioznosti – Instrument za merenje skora na prediktoru ekstrinzičke religioznosti će biti konstruisan specijalno za namenu ovog istraživanja.

 Indikatori ekstrinstičke religioznosti su : ravnopravnost različitih religija

 uticaj religije na donošenje odluka

 osećanje pripadnosti verskoj zajednici

 poštovanje običaja

 osećanje dužnosti prema religioznim zahtevima

 samoopravdavanje uz pomoć religije

**Nacrt uzorka**

 Uzorak za sprovođenje ovog istraživanje će biti biran prigodnim putem. Ciljani uzorak će se sastojati od 150 ispitanika. Ispitanici će biti oba pola, starosne dobi od 15 do 65 godina i svi ispitanici moraju biti srpske nacionalnosti. Upitnici će se popunjavati individualno, a neophodno vreme za popunjavanje neće biti određeno. Na samom početku upitnika pre svih skala samoprocene ispitanici će biti upitani koje su nacionalnosti. To se čini kako bi se izbegle eventualna mogućnost da u uzorak neprimetno uđe ispitanik druge nacionalnosti. Ova mera je neophodna budući da je ciljem istraživanja određeno da je u fokusu merenje distance građana srpske nacionalnosti prema nacionalnim manjinama koje žive u državi Srbiji.

**Nacrt obrade podataka**

Istraživačke hipoteze ćemo proveriti na sledeći način

Prvo ćemo obraditi podatke koji se tiču deskriptivne statistike kao i proveru metrijskih karakteristika skala ( diskriminativnost, pouzdanost, faktorska struktura ), dok ćemo za skalu socijalne distance proveriti i kumulativnost skale ( budući da je osnovna pretpostavka da ako ispitanik prihvati odnos snažnijeg intenziteta, nužno prihvata i odnos nižeg intenziteta )

 Kolika je povezanost između pojedinačnih prediktora i kriterijuma dobićemo računanjem **koeficijenta linearne korelacije**. Tako ćemo proveriti hipoteze **H1, H2, H3.**

Da li su razlike među polovima na nekom skoru na pojedinačnoj skali statistički značajne pokazaće nam **t- test** . Tako ćemo proveriti hipoteze **H4 i H5**.

A koliko dobro ponuđeni prediktori predviđaju skor na kriterijumskoj varijabli saznaćemo upotrebljujući tehniku **višestruke regresije**. Na taj način ćemo proveriti hipotezu **H6**.

Literatura:

Allison, C., Baron- Cohen, S., Wheelwritght, S. J., Stone, M. H., Muncer, S. J. (2011). Psychometric analysis of the Empathy Quotient (EQ). *Personality and Individual Differences,* 51, 829 – 835

Allport, G., W. and Ross, M. (1967) Personal Religious Orientation and Prejudice, *Journal of Personality and Social Psychology 5*, no 4: 432-443

Aronson, E., D. Wilson, T., M. Akert, R., (2013), *Socijalna Psihologija*, Mate, Beograd

Blažević Simić, A. (2011) Socijalna Distance Hrvatskih Srednjoškolac a prema Etničkim i Vjerskim Skupinama: *Pedagoska Istraživanja 8,* no. 1: 153-170

Duckitt, J., Sibley, C., G. (2007) Right Wing Authoritarisanism, Social Dominance Orientacion and The Dimensions of Generalized Prejudice. *European Journal of Personality 21* : 113-130

Donahue, M., J. (1985) Intrinsic and Extrinsic Religiousness: Review and Meta-Analysis. *Journal of Personality and Social Psychology 48,* no. 2: 400-419

Katz, I., and Hass, R. G. (1988). Racial ambivalence and American value conflict: Correlational and priming studies of dual cognitive structures. *Journal of Personality and Social Psychology, 55,* 893-905

Pedersen, A., Beven, J.P. , Walker, I. and Griffiths, B. (2004) Attitudes toward Indigenous Australians: The role of empathy and guilt. *Journal of Community & Applied Social Psychology, 14*, no 4: 233-249.

Petz, B., (1992), *Psihologijski riječnik*, Prosveta, Zagreb

Pratto, F., Sidanius, F., Stallworth, L.,M., and Malle, B., F. (1994.) Social dominance orientation: A personality variable predicting social and political attitudes. *Journal of*

*Personality and Social Psychology 67*, no. 4: 741-763

Puhalo, S. (2003) Etnička Distance Građana Republike Srpske i Federacije BiH prema Narodima Bivše SFRJ.  *Psihologija 36,* no 2: 141-156

Vukosavljević- Gvozden, T., (2002) *REBT - Teorija i metod* , Kreativni centar, Beograd